A TANÁCS RENDELETE egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről Javaslat A TANÁCS RENDELETE egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről /* COM/2011/0259 végleges - CNS 2011/0111 */





INDOKOLÁS A javaslat háttere A javaslat okai és céljai A Spanyol Királyság kormánya a Kanári-szigetek autonóm közösségének hatóságai nevében kérelmet nyújtott be az egyes ipari termékek behozatalára vonatkozó vámfelfüggesztéseket nyújtó jelenlegi rendszer meghosszabbítása iránt. Ezek az intézkedések a helyi gazdasági szereplők versenyképességének megerősítésére irányulnak, stabilabb munkalehetőségeket biztosítva ezzel a szigeteken. Háttér-információk A Kanári-szigetek az Európai Unió legkülső régióihoz tartoznak, amelyekre az Európai Unió működéséről szóló szerződés 349. cikke értelmében különleges intézkedések vonatkoznak annak érdekében, hogy leküzdjék azokat a gazdasági hátrányokat, amelyeket ezen régióknak földrajzi helyzetüknél fogva el kell szenvedniük. Meglévő rendelkezések a javaslat által érintett területen A hasonló rendelkezéseket a 2010. október 25-i 973/2010/EU tanácsi rendelet vezette be a Portugál Köztársaság, az Azori-szigetek és Madeira autonóm régiói tekintetében. Összhang az Unió egyéb szakpolitikáival és célkitűzéseivel E javaslat összhangban van az Unió szakpolitikáival, különösen a nemzetközi kereskedelem, a verseny, a vállalkozás, a fejlesztés és a külkapcsolatok terén. Konzultáció az érdekeltekkel; hatásvizsgálat Konzultáció az érdekeltekkel A Bizottság konzultált a gazdasági vámkérdésekkel foglalkozó szakértői munkacsoportjával, amely a javasolt felfüggesztésekkel szemben nem fogalmazott meg gazdasági jellegű fenntartást. Szakértői vélemények összegyűjtése és felhasználása Külső szakértők bevonására nem volt szükség. Hatásvizsgálat Hatásvizsgálat végzésére a javasolt intézkedések egyetemes alkalmazása miatt nem került sor. A javaslat jogi elemei A javaslat összefoglalása A Közös Vámtarifa szerinti vámtételek javasolt felfüggesztése lehetőséget ad arra, hogy a kanári-szigeteki helyi gazdasági szereplők bizonyos nyersanyagokat, alkatrészeket, összetevőket és állóeszközöket meghatározott mennyiségben vámmentesen importáljanak. A visszaélések és a kereskedelmi forgalom hagyományos viszonyrendszereit érintő változások megelőzése érdekében a rendelet a felfüggesztés tárgyát képező áruk meghatározott célú felhasználására vonatkozóan vámellenőrzési eljárás alkalmazását írja elő. Ezenkívül az állóeszközöket legalább két éven át a szóban forgó szigetek helyi vállalkozásainak kell használniuk, és csak ezt követően értékesíthetik őket szabadon az Európai Unió vámterületén másutt lévő vállalkozásoknak. A nyersanyagok, az alkatrészek és az összetevők esetében a felfüggesztésnek az a feltétele, hogy az érintett árukat a Kanári-szigeteken kell felhasználni, ipari átalakításra és karbantartásra. Jogalap Az Európai Unió működéséről szóló szerződés 349. cikke. A szubszidiaritás elve A javaslat az Unió kizárólagos hatáskörébe tartozik, ezért a szubszidiaritás elve nem alkalmazható. Az arányosság elve A javaslat megfelel az arányosság elvének a következők miatt: A fellépés e fajtáját rendszeresen alkalmazzák a gazdasági szereplők versenyképessége megerősítésének eszközeként. A Közösségi Vámkódex és annak végrehajtási rendelete alapján a meghatározott célú felhasználásra vonatkozóan elvégzendő ellenőrzések jól bejáratott eljárásnak számítanak ezen a területen, és sem a regionális és a helyi hatóságok, sem a gazdasági szereplők számára nem jelentenek jelentős igazgatási többletterheket. A jogi aktus típusának megválasztása Javasolt aktus: rendelet. Ilyen intézkedés a Szerződéssel összhangban más formában nem vezethető be. Költségvetési vonzatok A javaslatnak vannak az uniós költségvetést érintő vonzatai, mivel a vámfelfüggesztések bevételkieséshez vezetnek az Unió saját forrásaiban. 2011/0111 (CNS) Javaslat A TANÁCS RENDELETE egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 349. cikkére, tekintettel az Európai Bizottság javaslatára, a jogalkotási aktus tervezetének a nemzeti parlamentek számára való megküldését követően, tekintettel az Európai Parlament véleményére[1], tekintettel az Európai Gazdasági és Szociális Bizottság véleményére[2], tekintettel a Régiók Bizottsága véleményére[3], különleges jogalkotási eljárás keretében, mivel: (1) Az egyes ipari termékek behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről és egyes halászati termékeknek a Kanári-szigetekre irányuló behozatalára vonatkozóan autonóm közösségi vámkontingensek megnyitásáról és kezeléséről szóló, 2002. március 25-i 704/2002/EK tanácsi rendelet[4] szerint az egyes, kereskedelmi vagy ipari célú felhasználásra szánt állóeszközökre vonatkozó, a Közös Vámtarifa szerinti vámfelfüggesztés 2011. december 31-én lejár. (2) 2010 szeptemberében Spanyolország kormánya a Kanári-szigetek kormánya nevében– a Szerződés 349. cikke értelmében – számos termék tekintetében kérelmezte a Közös Vámtarifa szerinti autonóm vámtételek felfüggesztésének meghosszabbítását. A kérelem indokolása az volt, hogy a szóban forgó szigetek távoli fekvése miatt az ott működő gazdasági szereplők gazdasági és kereskedelmi szempontból komoly hátrányban vannak más gazdasági szereplőkkel szemben, ami a demográfiai folyamatokat, a foglalkoztatást és a társadalmi-gazdasági fejlődést egyaránt kedvezőtlenül befolyásolja. (3) A Kanári-szigetek ipari ágazatát az építési ágazattal együtt súlyosan érintette a közelmúlt gazdasági válsága. Az építőiparban tapasztalt visszaesés valamennyi, attól függő kiegészítő iparágra is kedvezőtlenül hatott. A kedvezőtlen pénzügyi feltételek az üzleti élet számos területére voltak súlyos hatással. Ezen túlmenően a munkanélküliség erőteljes növekedése súlyosbította a hazai keresletben, többek között az ipari termékek iránti keresletben bekövetkezett nagy mértékű visszaesést. (4) A munkanélküliségi ráta a Kanári-szigeteken az elmúlt tíz évben következetesen meghaladta Spanyolország nemzeti átlagát, 2009 óta pedig az országban az autonóm közösségben a legmagasabb a munkanélküliség szintje[5]. Ezenfelül a Kanári-szigetek ipari termelésének több mint fele helyben kerül felhasználásra, ami különösen súlyos, lévén, hogy a helyi keresletet mélyebben érintette a válság. (5) Ezért annak érdekében, hogy a befektetők hosszú távra tervezhessenek és a gazdasági szereplők számára lehetővé váljon az ipari és kereskedelmi tevékenységek olyan szintjének elérése, ami stabilizálja a szigetek gazdasági és társadalmi környezetét, helyénvaló egyes, a 704/2002/EK rendelet II. és III. mellékletében foglalt termékek tekintetében 10 éves időtartamra, teljes mértékben meghosszabbítani a Közös Vámtarifa szerinti vámtételek felfüggesztését. (6) Ezenfelül a spanyol hatóságok ugyanebben az összefüggésben kérték a közös vámtarifák felfüggesztését négy új, a 3902 10 00, a 3903 11 00, a 3906 10 00 és a 4805 00 00 KN-kód alá tartozó termék tekintetében. E kérelem elfogadásra került, mivel e felfüggesztések megerősítenék a Kanári-szigetek gazdaságát. (7) Annak érdekében, hogy csak a Kanári-szigetek területén működő gazdasági szereplők élhessenek a szóban forgó vámjogi intézkedések nyújtotta előnyökkel, a felfüggesztéseket indokolt az érintett áruknak a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[6] és a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/92/EGK bizottsági rendelet[7] értelmében vett meghatározott célú felhasználásához kötni. (8) A kereskedelem eltérülése esetén és a szóban forgó rendelet végrehajtására vonatkozó egységes feltételek biztosítása érdekében a végrehajtási jogköröket indokolt a Bizottságra ruházni, hogy lehetősége legyen a felfüggesztés ideiglenes visszavonására. Ezeket a hatásköröket a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendeletnek[8] megfelelően kell gyakorolni. (9) A 704/2002/EK rendeletben megállapított intézkedésekkel való folytonosság biztosítására e rendelet intézkedéseit indokolt 2012. január 1-jétől alkalmazni, ELFOGADTA EZT A RENDELETET: 1. cikk A 2658/87/EGK tanácsi rendelet[9] módosításaival aktualizált I. mellékletben felsorolt KN-kódok alá tartozó, kereskedelmi vagy ipari felhasználásra szánt állóeszközöknek a Kanári-szigetekre történő behozatalára alkalmazandó Közös Vámtarifa szerinti vámtételek 2012. január 1-jétől 2021. december 31-ig teljes mértékben felfüggesztésre kerülnek. Ezeket a termékeket – a 2913/92/EGK rendelet és a 2454/93/EGK rendelet vonatkozó rendelkezéseivel összhangban – a szabad forgalomba hozatalukat követően legalább huszonnégy hónapig a Kanári-szigeteken működő gazdasági szereplőknek kell használniuk. 2. cikk A 2658/87/EGK rendelet módosításával aktualizált II. mellékletben felsorolt KN-kódok alá tartozó és a Kanári-szigeteken ipari feldolgozásra vagy karbantartásra felhasznált nyersanyagoknak, alkatrészeknek és összetevőknek a Kanári-szigetekre történő behozatalára alkalmazandó Közös Vámtarifa szerinti vámtételek 2012. január 1-jétől 2021. december 31-ig teljes körűen felfüggesztésre kerülnek. 3. cikk Az 1. és a 2. cikkben említett vámfelfüggesztés a 2913/92/EGK rendelet 21. és 82. cikkével összhangban meghatározott célú végfelhasználáshoz és a 2454/93/EGK rendelet 291–300. cikkében előírt vámellenőrzéshez van kötve. 4. cikk 1. Ha a Bizottság okkal feltételezi, hogy az e rendeletben megállapított felfüggesztés egy adott termék kereskedelmének eltérítését eredményezte, akkor végrehajtási aktusokat fogadhat el, átmenetileg, legfeljebb tizenkét hónapra visszavonva a felfüggesztést. A végrehajtási aktusokat indokolt az 5. cikkben említett vizsgálati eljárással összhangban elfogadni. Az átmenetileg visszavont felfüggesztés által érintett termékek behozatali vámját kezesség útján kell biztosítani, és a kérdéses termékek szabad forgalomba bocsátása a Kanári-szigetek közösségében ilyen kezesség nyújtásának függvénye. 2. Az (1) bekezdésben említett tizenkét hónapos időszakon belül végleges határozatot kell hozni a felfüggesztés fenntartása vagy visszavonása érdekében. Amennyiben a felfüggesztés visszavonásra kerül, a kezesség útján biztosított vámösszegeket véglegesen be kell szedni. 3. Ha a tizenkét hónapos időszakon belül nem született a (2) bekezdésnek megfelelően végleges döntés, akkor a biztosítékokat fel kell szabadítani. 5. cikk 1. A Bizottságot a 2913/92/EGK rendelet 247a. cikkének (1) bekezdése szerint létrehozott Vámkódex-bizottság segíti. E bizottság a 182/2011/EU rendelet[10] szerinti bizottság. 2. Az e bekezdésre történő hivatkozáskor a 182/2011/EU rendelet 5. cikkét kell alkalmazni. 6. cikk Ez a rendelet az Európai Unió Hivatalos Lapjában való kihirdetését követő harmadik napon lép hatályba. Ezt a rendeletet 2012. január 1-től kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, a Tanács részéről az elnök I. MELLÉKLET A kereskedelmi vagy ipari felhasználásra szánt és az alábbi KN-kódok alá tartozó állóeszközök[11]: 4011 20 || 8450 20 || 8522 90 80 || 9006 53 80 4011 30 || 8450 90 || 8523 21 || 9006 59 4011 61 || 8469 00 91 || 8523 29 33 || 9007 19 4011 62 || 8472 10 || 8523 29 39 || 9007 20 4011 63 || 8472 30 || 8523 29 90 || 9008 20 4011 69 || 8472 90 10 || 8523 40 99 || 9008 30 4011 92 || 8472 90 70 || 8523 51 99 || 9008 40 4011 93 || 8473 10 19 || 8523 59 99 || 4011 94 || 8473 40 18 || 8523 80 99 || 4011 99 || 8501 10 10 || 8525 50 || 9010 10 5608 || 8501 10 91 || 8525 80 11 || 9010 50 6403 40 || 8501 10 93 || 8525 80 19 || 9011 10 90 6403 51 05 || 8501 10 99 || 8526 10 || 9011 20 90 6403 59 05 || 8501 20 || 8526 91 20 || 9011 80 6403 91 05 || 8501 31 || 8526 91 80 || 9011 90 90 6403 99 05 || 8501 32 || 8542 31 10 || 9012 10 90 8415 10 10 || 8501 33 || 8542 32 10 || 9012 90 90 8415 10 90 || 8501 34 || 8542 39 10 || 9030 10 8415 20 || 8501 40 20 || 8701 10 || 9030 20 91 8415 81 || 8501 40 80 || 8701 20 || 9030 31 8415 82 || 8501 51 || 8701 90 90 || 9030 33 8415 83 || 8501 52 20 || 8702 || 9106 8415 90 || 8501 52 30 || 8704 21 31 || 9107 8418 30 80 || 8501 52 90 || 8704 21 39 || 9207 10 8418 40 80 || 8501 53 50 || 8704 21 91 || 9207 90 8418 50 || 8501 53 81 || 8704 21 99 || 9506 91 90 8418 61 || 8501 53 94 || 8704 22 || 9507 10 8418 69 || 8501 53 99 || 8704 23 || 9507 20 90 8418 91 || 8501 61 20 || 8704 31 31 || 9507 30 8418 99 || 8501 61 80 || 8704 31 39 || 8427 || 8501 62 || 8704 31 91 || 8431 20 || 8501 63 || 8704 31 99 || 8443 31 91 || || || 8443 32 10 || 8501 64 || 8704 32 || 8443 32 91 || || || 8443 32 99 || 8518 40 30 || 8704 90 || 8443 39 10 || || || 8443 39 39 || 8518 90 || 8705 || 8443 99 10 || 8519 20 || 9006 10 || 8450 11 90 || 8519 81 51 || || 8450 12 || 8521 10 95 || 9006 30 || 8450 19 || 8522 90 49 || 9006 52 || II. MELLÉKLET Mezőgazdasági célra, ipari feldolgozásra vagy karbantartásra szánt és az alábbi KN-kódok alá tartozó nyersanyagok, alkatrészek és összetevők[12]: 3901 || 4810 22 10 || 5501 || 3902 10 || 4810 22 90 || 5502 || 3903 11 || 4810 29 || 5503 || 8706 3904 10 || 4810 31 || 5504 || 8707 3906 10 || 4810 32 || 5505 10 || 8708 4407 21 10 || 4810 92 || 5505 20 || 8714 11 4407 21 91 || 4810 99 10 || 5506 || 8714 19 4407 22 10 || 4810 99 90 || 5507 || 8714 91 4407 22 91 || 5108 || 5508 10 10 || 8714 92 4407 25 10 || 5110 || 5508 20 10 || 8714 93 4407 25 30 || 5111 11 || 5509 || 8714 94 4407 25 50 || 5111 19 10 || 5510 || 8714 95 4407 26 10 || 5111 19 90 || 5512 || 8714 96 4407 26 30 || 5111 20 || 5513 || 8714 99 4407 26 50 || 5111 30 || 5514 || 9002 90 4407 29 15 || 5111 90 10 || 5515 || 9006 91 4407 29 20 || 5111 90 91 || 5516 || 9007 91 4407 29 25 || 5111 90 93 || 6001 || 9007 92 4407 29 45 || 5111 90 99 || 6002 40 || 9008 90 4407 29 83 || 5112 11 || 6002 90 || 9010 90 4407 29 85 || 5112 19 || 6217 90 || 9104 4407 99 40 || 5112 20 || 6305 10 10 || 9108 4410 || 5112 30 || 6305 10 90 || 9109 11 4412 || 5112 90 || 6305 20 || 9109 19 || 5205 || 6305 32 || 9109 90 || 5208 || 6305 33 || 9110 11 10 || 5209 || 6305 39 || 9110 11 90 || 5210 || 6305 90 || 9110 12 || 5212 || 6309 || 9110 19 || 5401 10 12 || 6406 || 9110 90 || 5401 10 14 || 7601 || 9111 || 5401 20 10 || 8517 70 90 || 9112 4803 || 5402 || 8529 10 80 || 9114 4804 || 5403 || 8529 10 95 || 4805 || 5404 11 || 8529 90 || 4810 13 || 5404 90 || || 4810 14 || 5407 || || 4810 19 10 || 5408 || || JOGALKOTÁSI PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ 1. A JAVASLAT CÍME: Javaslat: A Tanács rendelete az egyes ipari termékeknek a Kanári-szigetekre történő behozatalára vonatkozó, a Közös Vámtarifa szerinti autonóm vámtételek ideiglenes felfüggesztéséről. 2. KÖLTSÉGVETÉSI TÉTELEK: Alcím és jogcímcsoport: 12. alcím, 120. jogcímcsoport A 2011. évben a költségvetésben szereplő összeg: 16 653 700 000 EUR 3. PÉNZÜGYI HATÁS ¨ A javaslatnak nincs pénzügyi hatása X A javaslatnak nincs pénzügyi hatása a kiadásra, van azonban a bevételre – a hatás a következő: (millió EUR egy tizedesjegyig) || || Költségvetési tétel || Bevétel[13] || ….-tól/-től kezdődő időszak || [2012–2021. év] 120. jogcímcsoport || A saját forrásokra gyakorolt hatás || 2012/01/01. – 2021/12/31. || –2,2/év 4. CSALÁS ELLENI INTÉZKEDÉSEK A javasolt tanácsi rendelet hatálya alá tartozó áruk meghatározott célú felhasználását a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikkével összhangban teljes körűen ellenőrzéseknek kell alávetni. 5. EGYÉB MEGJEGYZÉSEK Ahhoz, hogy a gazdasági szereplők hosszú távú beruházási döntéseket hozhassanak, a javasolt felfüggesztéseknek tíz éven át hatályban kell maradniuk. A rendelet a 2011. december 31-ig hatályban lévő 704/2002/EK tanácsi rendelettel bevezetett intézkedéseket váltja fel. Az intézkedés becsült költsége A regionális hatóságok által átadott információk alapján a rendelet következtében felmerülő bevételkiesés becsült összege a 2012. január 1-jétől 2021. december 31-ig terjedő időszakra évi 2,96 millió EUR (bruttó összeg, tartalmazza a beszedés során felmerülő költségeket is) x 0,75 = 2,22 millió EUR. A hagyományos saját forrásokban mutatkozó bevételkiesést a GNI-alapú tagállami hozzájárulásokból kell kiegyenlíteni. [1] A 2011. …-i vélemény (a Hivatalos Lapban még nem tették közzé). [2] HL C […], […], […] o. [3] HL C […], […], […] o. [4] HL L 111., 2002.4.26., 1. o. [5] Eurostat: Regionális statisztika – Munkanélküliségi ráta, NUTS2 régiók, 1999–2009. [6] HL L 302., 1992.10.19., 1. o. [7] HL L 253., 1993.10.11., 1. o. [8] HL L 55., 2011.2.28., 13. o. [9] HL L 256., 1987.9.7., 1. o. [10] HL L 55., 2011.2.28., 13. o. [11] A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2010. október 5-i 861/2010/EU bizottsági rendelet (HL L 284., 2010.10.29., 1. o.) szerint. [12] A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2010. október 5-i 861/2010/EU bizottsági rendelet (HL L 284., 2010.10.29., 1. o.) szerint. [13] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.